אלוף האלופים

משחק אלוף האלופים ע"ש נחמיה בן אברהם הוא שמו של משחק הסופר-קאפ בכדורגל בישראל, בו מתמודדות אלופת המדינה ומחזיקת הגביע (כשהאלופה זוכה בדאבל היא מתמודדת מול סגניתה בליגה). משחקי אלוף האלופים נערכים בחודש יולי לפני פתיחת עונת הליגה, והמנצחת בהתמודדות מעפילה ישירות לחצי גמר גביע הטוטו. טורניר "אלוף האלופים" נערך לראשונה ב-1957 והתקיים על שמו של סא"ל זיוי צפרירי שנפל במלחמת סיני שנה לפני כן, בתרומת משפחתו ולזכרו. משחק הגמר נערך בין אלופת ישראל לעונת 1956/1957, הפועל תל אביב לבין מחזיקת גביע המדינה לאותה העונה, הפועל פתח תקווה. המשחק הסתיים בניצחונה של הפועל תל אביב 0–3. בפעם השנייה התקיים הטורניר ב-1963 בחסות ארגון אילנשיל פוליו שהוקדש לנפגעי מחלת הפוליו ולהעלאת המודעות למחלה שרבים נאבקו בה בזמנים הללו. המשחק בין הפועל פתח תקווה למכבי חיפה הסתיים בתוצאה 2–2, והוכרזה זכייה משותפת של הקבוצות. בפעם השלישית התקיים הטורניר ב-1965 בחסות עיריית רמת גן בין הכח רמת גן למכבי תל אביב והסתיים אף הוא בתוצאה 2–2. בהמשך נערך משחק חוזר שנגמר בתיקו 1–1, והוחלט שוב על זכייה משותפת. בפעם הרביעית התקיים שנה לאחר מכן, והפועל תל אביב זכתה בפעם השנייה בתואר במשחק נגד הפועל חיפה. בשנת 1968 התקיים משחק הגביע החמישי בחסות תנועת מכבי העולמית ומכבי תל אביב זכתה בו במשחק נגד בני יהודה תל אביב. הטורניר החל להתקיים בארגון, בחסות ובהכרה רשמית של ההתאחדות לכדורגל בישראל רק בשנת 1969. בטורניר הרשמי הראשון זכתה הפועל תל אביב כשניצחה 1–5 את הכח רמת גן. החל מעונה זו התקיים הטורניר באופן תדיר ועונתי למעט השנים 1972-1973 ו-1987, ועד שנת 1990. הוחלט כי אם האלופה גם זכתה בגביע המדינה (השלימה דאבל) באותה העונה, סגנית האלופה בליגה תתחרה כנגדה בגביע אלוף האלופים. לאחר מותו של שדר הספורט נחמיה בן אברהם בשנת 1979, הוחלט בהתאחדות לכדורגל לקרוא על שמו את הטורניר. הטורניר הופסק בשנת 1990 וקבוצת בני יהודה תל אביב הייתה האחרונה לזכות בו למשך 25 שנים. בסוף עונת 2005/2006 נעשה ניסיון לקיום משחק בין האלופה מכבי חיפה לבין מחזיקת הגביע הפועל תל אביב, אך בשל פרוץ מלחמת לבנון השנייה הוא בוטל. בשנת 2014 הודיעה ההתאחדות על חידוש המפעל. המפעל אמור היה להתחדש בפתיחת עונת 2014/2015 במשחק בין האלופה מכבי תל אביב למחזיקת הגביע עירוני קריית שמונה, אך לבסוף הוחלט כי חידוש המפעל ידחה בעונה אחת, בין היתר בשל סמיכות בין המועד המתוכנן לבין גמר מונדיאל 2014. בשנת 2015 חודש הטורניר במשחק בו ניצחה סגנית האלופה עירוני קריית שמונה את מכבי תל אביב, שזכתה בעונה שלפני כן בטרבל. לקראת עונת 2016/2017 הוחלט שאם משחק אלוף האלופים יסתיים בתיקו בתום 90 דקות, יעברו הקבוצות ישירות לדו-קרב בעיטות מ-11 מטרים ללא הארכה לפני כן. כמו כן הוחלט על העלאת מספר החילופים האפשריים במשחק משלושה לחמישה (בדומה למשחקי גביע הטוטו). ב-2018 ו-2019 העפילה המנצחת במשחק אלוף האלופים ישירות לחצי גמר גביע הטוטו, ואילו המפסידה התמודדה במשחק על מקומות 5–6 בטורניר. החל מעונת 2021/2022 הזוכה בתואר מעפילה לחצי גמר גביע הטוטו, והמפסידה מתחרה על מקומות 6–5. מכבי תל אביב היא שיאנית הזכיות בתואר עם שבע זכיות, ואורי מלמיליאן הוא מלך השערים של המפעל בכל הזמנים עם חמישה שערים. הערות זכייה משותפת הערות הפועל תל אביב סגנית אלופה, מכבי תל אביב זכתה בדאבל מכבי יפו סגנית אלופה, מכבי תל אביב זכתה בדאבל בית"ר ירושלים סגנית אלופה, מכבי נתניה זכתה בדאבל עירוני קריית שמונה סגנית אלופה, מכבי תל אביב זכתה בדאבל בעונה זו נערכו שני משחקים על התואר אלופות הליגה – 25 זכיות מחזיקות גביע/סגניות – 8 זכיות זכיות משותפות – 2 הערות המשחק הסתיים בתוצאה 2–2 אחרי הארכה. הקהל פרץ לדשא והמשחק פוצץ לפני הפנדלים ולכן התקיים משחק חוזר, אתר האינטרנט הרשמי של אלוף האלופים מדיה וקבצים בנושא אלוף האלופים בוויקישיתוף Israel - List of 'Champions of Champions' (Super Cup) Finals, rsssf.com בתום עונת הכדורגל: משחק רשמי על תואר "אלוף האלופים", מעריב, 26.11.1968 עמית יפה, ‏בעונה הבאה: סופר קאפ ושני משחקים ברבע הגמר, באתר ONE‏, 31 במרץ 2014 יניב טוכמן‏, בוטל משחק הסופרקאפ של ליגת העל, באתר וואלה, 30 ביוני 2014 לא מה שהכרתם: כך ייראה גביע הטוטו החדש, באתר ערוץ הספורט, 9 ביולי 2020 מכבי פתח תקווה "אלוף האלופים" ניצח את בית"ר תל אביב 0:3, דבר, 19.06.1969 גביע ליגה א'-ללא בעלים, מעריב, 07.06.1970 חולון - "אלופת האלופים" בא', מעריב, 06.09.1970 בבעיטות 11 מ' (2:3) הכניע הפועל באר שבע את מכבי יפו וזכה בגביע אלוף ליגה א', דבר, 20.06.1971 הפועל עכו - הפועל יהוד 0:1, דבר, 12.09.1976